“Die video wat op sosiale media versprei word, is van ’n groep jongmense wat in ’n geveg by ons Victoria Wharf-winkelsentrum betrokke was. Ons weet nie wat die oorsaak van die geveg is nie. Ons kyk na die videomateriaal van die voorval en sal onderhoude met ons eie veiligheidspersoneel voer om meer besonderhede te kry,” lui die verklaring wat deur V&A Waterfront uitgereik is.
“Die slagoffer of familielede het in hierdie stadium nog nie ’n klag by die polisie gelê nie. Daarom kon die polisie nog nie die persoon of mense betrokke identifiseer en in hegtenis neem nie. Ons sal hulle aanmoedig om dit te doen,” sê die verklaring van V&A Waterfront verder.